Informácia

         Ministerstvo zdravotníctva Slovenskej republiky zabezpečuje transformáciu 21 zdravotníckych zariadení na akciové spoločnosti v zmysle § 84 a nasl. zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (ďalej len „zákon“). 

         Dňom 1. november 2005 boli v zmysle zákona notárskou zápisnicou založené tri akciové spoločnosti s predpokladaným dňom vzniku 1. január 2006, kedy budú zapísané do obchodného registra. Ide o nasledovné zdravotnícke zariadenia:

1.	Slovenský ústav srdcových a cievnych chorôb, Bratislava, názov ústavu po vzniku akciovej spoločnosti: Prvý Slovenský ústav srdcových a cievnych chorôb, a.s., so sídlom 833 48 Bratislava 37, Pod Krásnou Hôrkou 1. V prílohe č. 1 je predložená notárska zápisnica. 
2.	Stredoslovenský ústav srdcovo-cievnych chorôb Banská Bystrica, názov ústavu po vzniku akciovej spoločnosti: Stredoslovenský ústav srdcových a cievnych chorôb, a.s., so sídlom 974 01 Banská Bystrica, Námestie L. Svobodu č. 1. V prílohe č. 2 je predložená notárska zápisnica.
3.	Východoslovenský ústav srdcových a cievnych chorôb Košice, názov ústavu po vzniku akciovej spoločnosti: Východoslovenský ústav srdcových a cievnych chorôb, a.s., so sídlom 040 11 Košice, Trieda SNP č. 1. V prílohe č. 3 je predložená notárska zápisnica.

         Účelom transformácie zdravotníckych zariadení na akciové spoločnosti je predovšetkým predpoklad hodnotnejšieho poskytovania zdravotníckej starostlivosti s tým, že novovzniknutým akciovým spoločnostiam bude umožnený kvalitatívne i kvantitatívne lepší nákup nového zdravotníckeho zariadenia, rozšíri sa paleta poskytovaných služieb. V budúcnosti do novovzniknutých akciových spoločností môžu vstúpiť aj iné subjekty s majetkovou účasťou, avšak pri zachovaní 51%-tnej účasti štátu.